**2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ αρ. πρ.18/5/30-03-2022**

**ENHMEΡΩΣΗ COVID-19**

**ΔΙΑΘΕΣΗ SELF TESTS**

Αγαπητοί γονείς και κηδεμόνες,

Από το [Υπουργείο Παιδείας και Θρησκευμάτων](https://www.minedu.gov.gr/news/51701-29-03-22-diathesi-self-test-gia-mathites-kai-emvoliasmenous-ekpaideftikoys-apo-ta-farmakeia) ανακοινώθηκε ότι οι μαθητές όλων των βαθμίδων, εμβολιασμένοι και μη, θα προμηθεύονται από αύριο, Τετάρτη 30 Μαρτίου έως και την Τρίτη 5 Απριλίου, τρία (3) δωρεάν αυτοδιαγνωστικά (self) τεστ από τα φαρμακεία, προκειμένου να καλύψουν τις ανάγκες ελέγχου των ημερών από **4 Απριλίου έως και 15 Απριλίου 2022 και για την επιστροφή από τις διακοπές του Πάσχα**. Οι μαθητές θα εισέρχονται στις σχολικές τάξεις έχοντας υποβληθεί σε έναν αυτοδιαγνωστικό έλεγχο εβδομαδιαίως, ο οποίος θα πραγματοποιείται έως και 24 ώρες πριν από την προσέλευση στο σχολείο την Τρίτη (5 και 12 Απριλίου και 3 Μαΐου).

Η δωρεάν διάθεση self-test από τα φαρμακεία γίνεται μόνο κατά τις εργάσιμες μέρες και ώρες, ώστε κατά τις διημερεύσεις και διανυκτερεύσεις να μπορούν να εξυπηρετούν έκτακτες ανάγκες.

Ο προσυμπτωματικός διαγνωστικός έλεγχος για τον νέο κορωνοϊό, μέσω αυτοδιαγνωστικής δοκιμασίας (self-test), είναι υποχρεωτικός για όλους τους μαθητές και τις μαθήτριες, εμβολιασμένους και μη.

O ΣΥΛΛΟΓΟΣ ΔΙΔΑΣΚΟΝΤΩΝ ΤΟΥ ΣΧΟΛΕΙΟΥ

&

Η ΔΙΕΥΘΥΝΣΗ